ai4bharat/Pralekha huggingface dataset:
মন্ত্রিসভারঅর্থনৈতিকবিষয়সংক্রান্তকমিটি
গ্রামীণ সড়ক যোগাযোগ ব্যবস্হার বিকাশ
১,২৫,০০০ কিলোমিটার দীর্ঘ সড়ক নির্মাণের প্রস্তাব
আনুমানিক খরচ ৮০,২৫০ কোটি টাকা
প্রধানমন্ত্রী গ্রাম সড়ক যোজনার তৃতীয় পর্যায়ের সূচনায় মন্ত্রিসভায় সায়
নয়াদিল্লি, ১০ জুলাই,, ২০১৯
দেশের গ্রামীণ সড়ক যোগাযোগ ব্যবস্হার বিকাশে, প্রধানমন্ত্রী শ্রী নরেন্দ্র মোদীর পৌরহিত্যে আজ অনুষ্ঠিত কেন্দ্রীয় মন্ত্রিসভার অর্থনৈতিক বিষয়ক কমিটি প্রধানমন্ত্রী গ্রাম সড়ক যোজনার তৃতীয় পর্যায়ের কাজ শুরুর প্রস্তাব অনুমোদন করেছে। এই প্রকল্পে গ্রামীণ কৃষিবাজার, উচ্চমাধ্যমিক বিদ্যালয় এবং হাসপাতালগুলিকে জনপদগুলির সঙ্গে সড়কপথে যুক্ত করার প্রস্তাব রয়েছে।
প্রকল্পের আওতায় বিভিন্ন রাজ্যে ১,২৫,০০০ কিলোমিটার দীর্ঘ সড়ক নির্মাণের প্রস্তাব করা হয়েছে। মন্ত্রিসভার এই সিদ্ধান্তের ফলে গ্রামীণ কৃষিবাজার, উচ্চমাধ্যমিক বিদ্যালয় এবং হাসপাতালগুলির সঙ্গে দ্রুত যোগাযোগ ব্যবস্হা গড়ে উঠবে। এমনকি প্রকল্পের আওতায় নির্মিত সড়কের উপযুক্ত রক্ষণাবেক্ষণও সম্ভব হবে। এই গ্রামীণ সড়ক প্রকল্প রূপায়ণে খরচ ধরা হয়েছে আনুমানিক ৮০,২৫০ কোটি টাকা। এরমধ্যে কেন্দ্রীয় সরকার ৫৩ হাজার ৮০০ কোটি টাকার ব্যয় বহন করবে। অবশিষ্ট ২৬ হাজার ৪৫০ কোটি টাকা খরচ যোগাবে সংশ্লিষ্ট রাজ্যগুলি।
২০২৪-২৫ নাগাদ প্রকল্প রূপায়ণের কাজ শেষ হবে বলে মনে করা হচ্ছে। এই প্রকল্পের সূচনার আগে রাজ্যগুলির সঙ্গে সমঝোতাপত্র বা মউ স্বাক্ষর করা হবে। উদ্দেশ্য, প্রকল্পের আওতায় নির্মিত সড়কের পরবর্তী ৫ বছর সময়কালে রক্ষণাবেক্ষণের জন্য পর্যাপ্ত তহবিল সংরক্ষণ করা। উল্লেখ করা যেতে পারে, গ্রামীণ সড়ক যোজনার প্রথম এবং দ্বিতীয় পর্যায়ে গত এপ্রিল মাস পর্যন্ত প্রায় ৬ লক্ষ কিলোমিটার দীর্ঘ সড়ক নির্মাণ করা হয়েছে। কেন্দ্রীয় অর্থমন্ত্রী ২০১৮-১৯এর বাজের ভাষণে গ্রামীণ সড়ক যোজনার তৃতীয় পর্যায়ের সূচনার কথা ঘোষণা করেছিলেন।
CG/BD/NS
(Visitor Counter : 112
প্রধানমন্ত্রীরদপ্তর
দিল্লিতে জি-২০ শীর্ষ সম্মেলনে অতিথি দেশরূপে মরিশাস আমন্ত্রিত হওয়ায় ঐ দেশের প্রধানমন্ত্রী ধন্যবাদ জানান ভারতের প্রধানমন্ত্রীকে
সম্মেলন উপলক্ষে ভারত সফররত মরিশাসের প্রধানমন্ত্রীর সঙ্গে দ্বিপাক্ষিক সহযোগিতার বিভিন্ন বিষয় নিয়ে এক বৈঠকে মিলিত হলেন ভারতের প্রধানমন্ত্রী
ভারতের চন্দ্রায়ন-৩ মিশনের সাফল্যে ভারতের প্রধানমন্ত্রীকে অভিনন্দন জানান শ্রী জগনাথ
নয়াদিল্লি, ৮ সেপ্টেম্বর, ২০২৩
দিল্লিতে জি-২০ শীর্ষ সম্মেলনের প্রাক্কালে মরিশাসের প্রধানমন্ত্রী মিঃ প্রবীণ কুমার জগনাথ-এর সঙ্গে আজ এক একান্ত অবসরে আলোচনায় মিলিত হন ভারতের প্রধানমন্ত্রী শ্রী নরেন্দ্র মোদী। জি-২০ সম্মেলনে অতিথি দেশ হিসেবে মরিশাসকে আমন্ত্রণ জানানোর জন্য ভারতের প্রধানমন্ত্রীকে ধন্যবাদ জানান মিঃ জগনাথ। ভারতের জি-২০-র সভাপতিত্বকালে বিভিন্ন কর্মীগোষ্ঠী এবং আন্তঃমন্ত্রক পর্যায়ের বৈঠকগুলিতে মরিশাসের সক্রিয় অংশগ্রহণের জন্য ঐ দেশের ভূমিকার বিশেষ প্রশংসা করেন ভারতের প্রধানমন্ত্রী।
ভারত ও মরিশাসের মধ্যে কূটনৈতিক সম্পর্ক স্থাপনের ৭৫ বর্ষ পূর্তির পাশাপাশি জি-২০-র কর্মসূচি আয়োজিত হওয়ায় দুই নেতাই বিশেষ সন্তোষ প্রকাশ করেন। ভারত ও মরিশাসের মধ্যে দ্বিপাক্ষিক সম্পর্কের বিভিন্ন ক্ষেত্রের অগ্রগতির বিষয়টিও পর্যালোচনা করেন তাঁরা। গত বছর দ্বিপাক্ষিক সহযোগিতা বিনিময়ের ক্ষেত্রে যে দ্রুত অগ্রগতি হয়েছে, একথাও স্বীকার করেন দুই নেতা। কারণ, গত বছর দু’দেশের প্রতিনিধি পর্যায়ে সফরের সংখ্যা ছিল ৩০টিরও বেশি। অন্যদিকে, ঐ সময়কালে দ্বিপাক্ষিক চুক্তি স্বাক্ষরিত হয়েছে ২৩টির মতো।
ভারতের চন্দ্রায়ন-৩ মিশনের সাফল্যে মরিশাসের প্রধানমন্ত্রী অভিনন্দন জানান শ্রী নরেন্দ্র মোদীকে। মহাকাশ ক্ষেত্রে দু’দেশের সহযোগিতার ক্ষেত্র আগামীদিনে আরও প্রসারিত হবে বলে আগ্রহ প্রকাশ করেন তাঁরা।
AC/SKD/DM/
(
প্রধানমন্ত্রীরদপ্তর
“জনজাতীয় গৌরব দিবস উদযাপনের মধ্য দিয়ে আদিবাসী ঐতিহ্যের প্রতি গৌরবান্বিত হওয়া এবং আদিবাসী সম্প্রদায়ের উন্নয়ন নিশ্চিত করা ‘পঞ্চপ্রাণ’-এর শক্তির অঙ্গ”
“ভগবান বীরসা মুন্ডা আমাদের স্বাধীনতা আন্দোলনের একজন নায়কই নন, তিনি ছিলেন আমাদের আধ্যাত্মিক ও সাংস্কৃতিক শক্তির বাহক”
“মহৎ আদিবাসী সংস্কৃতি থেকে শিক্ষা লাভ করে ভারত তার ভবিষ্যৎ পরিকল্পনা করছে। আমি নিশ্চিত জনজাতীয় গৌরব দিবস উদযাপনের মধ্য দিয়ে সেই লক্ষ্য অর্জিত হবে”
নয়াদিল্লি, ১৫ নভেম্বর, ২০২২
প্রধানমন্ত্রী শ্রী নরেন্দ্র মোদী বলেছেন, ভগবান বীরসা মুন্ডা এবং কোটি কোটি জনজাতি সাহসী মানুষের স্বপ্ন পূরণ করতে পঞ্চপ্রাণের শক্তি নিয়ে দেশ এগিয়ে চলেছে। “জনজাতীয় গৌরব দিবস উদযাপনের মধ্য দিয়ে আদিবাসী ঐতিহ্যের প্রতি গৌরবান্বিত হওয়া এবং আদিবাসী সম্প্রদায়ের উন্নয়ন নিশ্চিত করা ‘পঞ্চপ্রাণ’-এর শক্তির অঙ্গ।” প্রধানমন্ত্রী এক ভিডিও বার্তায় জনজাতীয় গৌরব দিবস উপলক্ষে দেশবাসীকে শুভেচ্ছা জানিয়েছেন।
শ্রী মোদী, ভগবান বীরসা মুন্ডার প্রতি শ্রদ্ধা নিবেদন করে বলেন, আদিবাসী সংস্কৃতিকে উদযাপন করার দিন হিসেবে ১৫ নভেম্বর সীমাবদ্ধ নেই, কারন ভগবান বীরসা মুন্ডা ছিলেন আমাদের স্বাধীনতা আন্দোলনের একজন নায়ক, আমাদের আধ্যাত্মিক ও সাংস্কৃতিক শক্তির বাহক।
এই প্রসঙ্গে প্রধানমন্ত্রী স্বাধীনতা আন্দোলনে আদিবাসী সমাজের ভূমিকার কথা স্মরণ করেন এবং গুরুত্বপূর্ণ আদিবাসী আন্দোলন ও স্বাধীনতা সংগ্রামে তাঁদের প্রতিরোধের কথা উল্লেখ করেন। তিলক মাঝির নেতৃত্বে দামিন সংগ্রাম, বুধু ভগতের নেতৃত্বে লারকা আন্দোলন, সিধু-কানহু ক্রান্তি, টানা ভগত আন্দোলন, বেগদা ভিল আন্দোলন, নায়েকদা আন্দোলন, সন্ত জরিয়া পরমেশ্বর ও রুপসিং নায়ক, লিম্ডি দাহোদ যুদ্ধ, মানগড়ের গোবিন্দ গুরুজি এবং আল্লুরি সীতারাম রাজুর নেতৃত্বে রাম্পা আন্দোলন সহ বিভিন্ন বিষয়ের কথা প্রধানমন্ত্রী তাঁর বক্তব্যে উল্লেখ করেন।
শ্রী মোদী আদিবাসী সমাজের অবদানের স্বীকৃতিতে তাঁদের জন্য গৃহীত সরকারের বিভিন্ন প্রকল্পের কথাও উল্লেখ করেন। তিনি তাঁর ভাষণে জন ধন, গোবর্ধন, বন ধন, স্বনির্ভর গোষ্ঠী, স্বচ্ছ ভারত, পিএম আবাস যোজনা, মাতৃত্ব বন্দনা যোজনা, গ্রামীণ সড়ক যোজনা, মোবাইল সংযোগ, একলব্য বিদ্যালয়, বনজ সম্পদের ন্যূনতম সহায়ক মূল্যের ৯০ শতাংশ বৃদ্ধি, আদিবাসী সংস্কৃতির গবেষণা প্রতিষ্ঠানের প্রসঙ্গে উল্লেখ করেন। এছাড়াও সিকল-সেল অ্যানিমিয়া রোগ প্রতিরোধ, বিনামূল্যে করোনার টিকাকরণ এবং মিশন ইন্দ্রধনুষ প্রকল্প থেকেও আদিবাসী সমাজ প্রভূত উপকৃত হয়েছেন বলে প্রধানমন্ত্রী জানিয়েছেন।
তাঁর ভাষণে প্রধানমন্ত্রী আদিবাসী সমাজের শৌর্য্য ও প্রকৃতির সঙ্গে সহাবস্থানের কথা উল্লেখ করেন। “মহান আদিবাসী সংস্কৃতি থেকে শিক্ষা লাভ করে ভারত তার ভবিষ্যৎ পরিকল্পনা করছে। আমি নিশ্চিত জনজাতীয় গৌরব দিবস উদযাপনের মধ্য দিয়ে সেই লক্ষ্য অর্জিত হবে।”
PG/CB/NS
(
প্রধানমন্ত্রীরদপ্তর
হিন্দি দিবস উপলক্ষ্যে সকলকে প্রধানমন্ত্রীর শুভেচ্ছা
নয়াদিল্লি, ১৭ সেপ্টেম্বর, ২০১৮
হিন্দি দিবস উপলক্ষ্যে সকলকে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন, ভাষা এমনই এক মাধ্যম যার মাধ্যমে যে কোনো সমাজের নিজেদের জ্ঞান, সংস্কৃতি এবং ঐতিহ্য ভবিষ্যৎ প্রজন্মের কাছে পৌঁছে যায়। হিন্দী দিবস উপলক্ষ্যে হিন্দী ভাষার প্রচার-প্রসারের সঙ্গে জড়িত ভাষাবিদ এবং হিন্দী প্রেমিকদের আন্তরিক শুভেচ্ছা ও অভিনন্দন জানিয়েছেন প্রধানমন্ত্রী।
CG/NS/…
(Visitor Counter : 77
নির্বাচনকমিশন
মুখ্য নির্বাচন কমিশনার এবং অন্য ২ কমিশনার ১ বছরের জন্য মূল বেতনের ৩০ শতাংশ কোভিড – ১৯ এর তহবিলে স্বেচ্ছায় দান করবেন
নতুনদিল্লি, ১৩ এপ্রিল, ২০২০
সারা বিশ্বের সঙ্গে ভারতও কোভিড – ১৯ মহামারীর বিরুদ্ধে লড়াই চালাচ্ছে। কোভিড-১৯ এর সংক্রমণ রুখতে এবং জনস্বাস্থ্য ও জাতীয় অর্থনীতির ওপর এর যথা সম্ভব কম প্রভাব সুনিশ্চিত করতে সরকার অন্যান্য সংস্থা গুলিকে সঙ্গে নিয়ে বিশাল কর্মকান্ড চালিয়ে যাচ্ছে। নাগরিক ও সামাজিক সংগঠন গুলিও এ ব্যাপারে নানা উদ্যোগ নিয়েছে। একাজের জন্য প্রচুর সহায়সম্পদের প্রয়োজন। সেই কারণে সরকারী কোষাগারের ওপর চাপ কমাতে কম বেতন নিলে সেক্ষেত্রে তা সুবিধেজনক হতে হতে পারে।
এই প্রেক্ষিতে নির্বাচন কমিশনও স্বেচ্ছায় মূল বেতনের ৩০ শতাংশ দান করার সিদ্ধান্ত নিয়েছে। ভারতের মুখ্য নির্বাচন কমিশনার শ্রী সুনীল অরোরা এবং দুই নির্বাচন কমিশনার শ্রী অশোক লাভাসা এবং শ্রী সুশীল চন্দ্র পয়লা এপ্রিল, ২০২০ থেকে এক বছর তাঁদের মূল বেতনের ৩০ শতাংশ কোভিড তহবিলে দান করার সিদ্ধান্ত নিয়েছেন।
(CG/CB/ BD
বিদেশমন্ত্রক
ধারচুলা  – ধারচুলাতে  মহাকালি নদীর ওপর সেতু নির্মাণের জন্য ভারত ও নেপালের মধ্যে সমঝোতাপত্র স্বাক্ষরের অনুমোদন কেন্দ্রীয় মন্ত্রিসভার
নয়াদিল্লি, ০৬ জানুয়ারি, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ ধারচুলা  – ধারচুলাতে  মহাকালি নদীর ওপর সেতু নির্মাণের জন্য ভারত ও নেপালের মধ্যে সমঝোতাপত্র স্বাক্ষরে অনুমোদন দিয়েছে।
এই সমঝোতা স্বাক্ষরের ফলে দুই দেশের মধ্যে কূটনৈতিক সম্পর্ক আরও দৃঢ় হবে।
প্রেক্ষাপট:
নিকট প্রতিবেশী দেশ হিসাবে উন্মুক্ত সীমান্ত, সংস্কৃতি এবং মানুষের সঙ্গে মানুষের গভীর যোগাযোগের মাধ্যমে গড়ে ওঠা আত্মীয়তার সূত্র ধরে ভারত ও নেপালের মধ্যে বন্ধুত্বপূর্ণ এবং সহযোগিতার এক অনন্য মেলবন্ধন তৈরি হয়েছে। ভারত ও নেপাল উভয় দেশই সার্ক, বিমস্টেক – এর মতো বিশ্ব মঞ্চের পাশাপাশি, বিভিন্ন আঞ্চলিক মঞ্চেও একসঙ্গে কাজ করে চলেছে।
CG/SS/SB
(Visitor Counter : 88
আদিবাসীবিষয়কমন্ত্রক
লালকেল্লায় স্বাধীনতা দিবসের অনুষ্ঠানে ট্রাইফেয়েড-এর তৈরি পাখা অভ্যাগতদের হাতে দেওয়া হবে
নতুন দিল্লি, ১৪ আগস্ট, ২০২১
বিশেষ বৈশিষ্ট্য সমূহ-ট্রাইফেড প্রতিরক্ষা মন্ত্রকের সহযোগিতায় আদিবাসী সম্প্রদায়ের তৈরি হস্তনির্মিত পাখা স্বাধীনতা দিবসে উপস্থিত অভ্যাগতদের হাতে তুলে দেবেএই পাখা পরিবেশবান্ধব এবং প্রাকৃতিক জৈব উপকরণ দিয়ে তৈরিএই ধরনের পাখা দেশের ট্রাইবস ইন্ডিয়ার রিটেইল আউটলেট ছাড়াও ই-কমার্স প্ল্যাটফর্মেও পাওয়া যাবে
আগস্ট হচ্ছে একটি বিশেষ মাস। বিশেষত এ বছরে। ভারতের স্বাধীনতার ৭৫ বছর উপলক্ষে সারা দেশজুড়ে উদযাপিত হচ্ছে আজাদী কা অমৃত মহোৎসব।
আত্মনির্ভর অভিযানের অঙ্গ হিসাবে ট্রাইবাল কো-অপারেটিভ মার্কেটিং ডেভলপমেন্ট ফেডারেশন অফ ইন্ডিয়া লিমিটেড বা ট্রাইফেড আদিবাসী সম্প্রদায়ের মানুষের আয় এবং জীবিকাকে অব্যাহত রাখার জন্য প্রচেষ্টা চালিয়ে যাচ্ছে। আদিবাসী সম্প্রদায়ের শিল্পীদের হাতে তৈরি কারুশিল্পকে স্বীকৃতি দিতে ট্রাইফেড প্রতিরক্ষা মন্ত্রকের সহযোগিতায় আবারও লালকেল্লায় প্রধানমন্ত্রী স্বাধীনতা দিবসের অনুষ্ঠানে যোগ দিতে আসা বিশিষ্ট ব্যক্তি এবং অতিথিদের হাতে পাখা তুলে দেবে।
পরিবেশবান্ধব এই পাখা বিশেষত রাজস্থান, ওড়িশা, পশ্চিমবঙ্গ, বিহার, গুজরাট এবং ঝাড়খণ্ডের আদিবাসী সম্প্রদায়ভুক্ত শিল্পীরা তৈরি করেছেন। এটি সম্পূর্ণ প্রাকৃতিক এবং জৈব উপাদান দিয়ে তৈরি।
এই পাখা ট্রাইবস ইন্ডিয়া রেটেল আউটলেট ছাড়াও ই-কমার্স প্লাটফর্ম মারফত পাওয়া যাবে।
১৯৯৯ সালে ট্রাইবস ইন্ডিয়ার দিল্লিতে একটিমাত্র রিটেল কাউন্টার ছিল। বর্তমানে সারা দেশজুড়ে এই কাউন্টারের সংখ্যা দাঁড়িয়েছে ১৪১।
CG/ SB
(Visitor Counter : 112
যোগাযোগওতথ্যপ্রযুক্তিমন্ত্রক
ইন্ডিয়া পোস্ট ৯-১৫ই অক্টোবর জাতীয় ডাক সপ্তাহ উদযাপন করছে
নয়াদিল্লী, ৯ অক্টোবর, ২০২০
ইন্ডিয়া পোস্ট প্রতি বছরের মতো এবছরও ৯ই অক্টোবর থেকে জাতীয় ডাক সপ্তাহ উদযাপন শুরু করেছে। ১৮৭৪ সালে বার্ন শহরে ইউনিভার্সাল পোস্টাল ইউনিয়ন ৯ই অক্টোবর গঠিত হয়েছিল। সেই দিনটিকে স্মরণ করে প্রতি বছর ৯ই অক্টোবর আন্তর্জাতিক ডাক দিবস পালন করা হয়। ডাক বিভাগের বিষয়ে জনসাধারণকে সচেতন করে তুলতে, দেশের আর্থ-সামাজিক উন্নয়নে ডাক বিভাগের অবদান সম্পর্কে জানাতে আন্তর্জাতিক ডাক দিবস উদযাপন করা হয়ে থাকে। ডাক বিভাগ এই দিনটির সঙ্গে সাযুজ্য রেখে জাতীয় ডাক সপ্তাহ পালন করে। এই উপলক্ষে ৯ তারিখ আন্তর্জাতিক ডাক দিবস পালন করা হয়েছে। ১০ তারিখ ব্যাঙ্কিং দিবস, ১২ তারিখ পিএলআই দিবস অর্থাৎ ডাক জীবন বিমা দিবস পালন করা হবে। ১৩ তারিখ ফিলাটেলি দিবস পালনের মধ্য দিয়ে ডাক টিকিট সম্পর্কিত নানা তথ্য তুলে ধরা হবে। ওই দিন ন্যাশনাল ফিলাটেলি মিউজিয়ামে বিশেষ অনুষ্ঠানের আয়োজন করা হয়েছে। ১৪ তারিখ বাণিজ্য উন্নয়ন দিবস বা বিজনেস ডেভেলপমেন্ট ডে এবং ১৫ তারিখ মেইল ডে পালন করা হবে। এবছর মেইল ডে-তে কোভিড-১৯এর পরিস্থিতিতে ডাক কর্মীরা কিভাবে চিঠিপত্র আদান-প্রদান করছেন সে বিষয়ে জানানো হবে।
CG/CB/NS
(Visitor Counter : 91
প্রধানমন্ত্রীরদপ্তর
কেদারনাথ মন্দিরে প্রধানমন্ত্রী পুজো দিলেন; পুনর্গঠন প্রকল্পের অগ্রগতি খতিয়ে দেখলেন
নয়াদিল্লি, ০৭ নভেম্বর, ২০১৮
দীপাবলী উপলক্ষে প্রধানমন্ত্রী শ্রী নরেন্দ্র মোদী বুধবার কেদারনাথ সফর করেন। ঐতিহাসিক কেদারনাথ মন্দিরে তিনি পূজার্চনায় অংশ নেন। এরপর, তিনি সমগ্র মন্দির প্রাঙ্গণ ঘুরে দেখেন। এই মদিরে ব্যাপক পুনর্গঠনমূলক কাজকর্ম চলছে। কাজকর্মের অগ্রগতি সম্বন্ধে উচ্চ পদস্থ আধিকারিকরা তাঁকে অবহিত করেন। মন্দির প্রাঙ্গণে উপস্থিত মানুষের সঙ্গেও তিনি সংক্ষিপ্ত আলাপচারিতায় অংশ নেন।
বর্তমানে কেদারনাথ মন্দির চত্বরে ব্যাপক উন্নয়ন ও পুনর্গঠনমূলক কাজকর্ম চলছে। উল্লেখ করা যেতে পারে, ২০১৩-য় সমগ্র কেদারনাথ অঞ্চল তীব্র বন্যা ও ভূমিধসে ব্যাপক ক্ষতিগ্রস্ত হয়।
CG/BD/SB…
(Visitor Counter : 97
প্রধানমন্ত্রীরদপ্তর
গুজরাটের প্রতিষ্ঠা দিবসে রাজ্যবাসীর প্রতি প্রধানমন্ত্রীর শুভেচ্ছা
নতুনদিল্লি, ১ মে, ২০২০
প্রধানমন্ত্রী শ্রী নরেন্দ্র মোদী গুজরাটের প্রতিষ্ঠা দিবসে রাজ্যবাসীকে শুভেচ্ছা জানিয়েছেন।
তাঁর শুভেচ্ছা বার্তায় প্রধানমন্ত্রী বলেন, “গুজরাটের জনগণকে রাজ্যের প্রতিষ্ঠা দিবসে শুভেচ্ছা জানাই! গুজরাটের মানুষ তাঁদের পুরুষত্বের জন্য পরিচিত। গুজরাতিরা অনেক ক্ষেত্রে বিশেষ অবদান রেখেছেন। গুজরাট সর্বদা কৃতিত্বের শিখরে থাকে ... গর্বিত গুজরাটের জয় হোক!”
(CG/CB
অর্থমন্ত্রক
আগামী পাঁচ বছরে এক লক্ষ গ্রামকে ডিজিটাল গ্রাম হিসাবে গড়ে তোলা হবে
অর্ধ শতাব্দী আগে ব্যাঙ্কগুলির জাতীয়করণের পর জন ধন – আধার – মোবাইল এবং প্রত্যক্ষ সুবিধা হস্তান্তর ব্যবস্থায় আমূল পরিবর্তন এসেছে
নয়াদিল্লি, ০২ ফেব্রুয়ারি, ২০১৯
মোবাইল ডেটা ব্যবহারের ক্ষেত্রে ভারত বিশ্বের এক অগ্রণী দেশ হিসাবে উঠে আসছে।সরকার এখন প্রত্যন্ত ও গ্রামীণ এলাকাগুলিতেও মোবাইল ডেটার ব্যবহার বৃদ্ধির ওপর গুরুত্ব দিচ্ছে।সংসদে শুক্রবার ২০১৯ – ২০’র অন্তর্বর্তী বাজেট পেশ করে কেন্দ্রীয় অর্থ তথা কর্পোরেট বিষয়ক মন্ত্রী শ্রী পীযূষ গোয়েল বলেন, সরকার আগামী পাঁচ বছরে এক লক্ষ গ্রামকে ডিজিটাল গ্রাম হিসাবে গড়ে তোলার পরিকল্পনা নিয়েছে।গ্রামাঞ্চলে অভিন্ন পরিষেবা প্রদান কেন্দ্রগুলির সম্প্রসারণ ঘটিয়ে ডিজিটাল গ্রামের লক্ষ্য পূরণ করা হবে।
অভিন্ন পরিষেবা প্রদান কেন্দ্রগুলির সংখ্যা ও পরিষেবা ক্রমশ বাড়ছে।এর ফলে, গ্রামগুলিতে ডিজিটাল পরিকাঠামো গড়ে উঠছে।যোগাযোগ ব্যবস্থাকে কাজে লাগিয়ে গ্রামগুলিকে ডিজিটাল গ্রামে পরিণত করার পরিকল্পনা রয়েছে বলে শ্রী গোয়েল জানান।তিনি আরও বলেন, ৩ লক্ষের বেশি অভিন্ন পরিষেবা প্রদান কেন্দ্রগুলিতে প্রায় ১২ লক্ষ কর্মী রয়েছেন, যাঁরা সাধারণ মানুষকে ডিজিটাল উপায়ে একাধিক পরিষেবা প্রদান করছেন।
শ্রী গোয়েল আরও জানান, সারা বিশ্বের মধ্যে সম্ভবত ভারতেই মোবাইল মাশুল সবচেয়ে কম।এমনকি, মোবাইল ডেটা ব্যবহারের ক্ষেত্রে ভারতকে এখন বিশ্বের অগ্রণী দেশ হিসাবে বিবেচনা করা হচ্ছে।বিগত পাঁচ বছরে দেশে মোবাইল ডেটার ব্যবহার মাসিক ৫০ গুণ বেড়েছে।শুধু তাই নয়, মোবাইল ডেটা ব্যবহার ও ফোনে কথা বলার ক্ষেত্রে খরচ সম্ভবত ভারতেই সবচেয়ে কম।‘মেক ইন ইন্ডিয়া’ কর্মসূচির আওতায় ভারত এখন মোবাইল ফোন তৈরির ক্ষেত্রে এক উদীয় মান গন্তব্য হয়ে উঠেছে।এই কর্মসূচির মাধ্যমে মোবাইল ফোন ও সাজসরঞ্জাম উৎপাদনকারী সংস্থার সংখ্যা মাত্র ২ থেকে বেড়ে ২৬৮ হয়েছে।একই সঙ্গে, বিপুল কর্মসংস্থানেরও সুযোগ তৈরি হয়েছে।
2
অর্থমন্ত্রী জন ধন – আধার – মোবাইল এবং প্রত্যক্ষ সুবিধা হস্তান্তর ব্যবস্থাকে পরিবর্তনের মূল চাবিকাঠি হিসাবে বর্ণনা করে বলেন, ৫০ বছর আগে ব্যাঙ্কগুলির জাতীয়করণ হলেও, দেশের এক বিপুল সংখ্যক মানুষ সাধারণ ব্যাঙ্কিং ব্যবস্থার সুযোগ-সুবিধা থেকে বঞ্চিত ছিলেন।এজন্য এই বিপুল সংখ্যক মানুষ অর্থনীতির মূল ধারার বাইরেই থেকে যান।বিগত পাঁচ বছরে প্রায় ৩৪ কোটি জন ধন ব্যাঙ্ক অ্যাকাউন্ট খোলা হয়েছে বলেও তিনি জানান।আধারের ফলে বৈধ সুবিধাভোগীদের কাছে বিভিন্ন প্রকল্পের সুযোগ-সুবিধা পৌঁছে দেওয়া যাচ্ছে।প্রায় সমস্ত ক্ষেত্রেই আধারের ব্যবহার চালু হয়েছে, যার দরুণ দরিদ্র ও মধ্যবিত্ত শ্রেণীর মানুষ সরকারি প্রকল্পগুলির সুযোগ-সুবিধা সরাসরি তাঁদের ব্যাঙ্ক অ্যাকাউন্টে পেয়ে যাচ্ছেন।এই ব্যবস্থা চালু হওয়ার ফলে মধ্যস্বত্ত্বভোগীদের প্রভাব হ্রাস পেয়েছে।
বিপুল কর্মসংস্থানের দিক থেকে ভারতীয় বিনোদন শিল্পের গুরুত্বের কথা বিবেচনায় রেখে অর্থমন্ত্রী জানান, এখন থেকে ভারতীয় চলচ্চিত্র নির্মাতারাও দৃশ্যায়নের জন্য একক জানালা অনুমোদন ব্যবস্থার সুবিধা পাবেন।আগে এই সুবিধা কেবল বিদেশি চলচিত্র নির্মাতাদের জন্যই সীমিত ছিল।তিনি চলচ্চিত্র নির্মাণ ও তার পাইরেসি বা চুরি রোধে একাধিক ব্যবস্থার কথাও ঘোষণা করে জানান, পাইরেসি দমনে সিনেমাটোগ্রাফ আইনে অ্যান্টি-ক্যামকোর্ডিং সংক্রান্ত বিধি চালু করা হবে।
CG/BD/SB
(Visitor Counter : 139
প্রধানমন্ত্রীরদপ্তর
পর্যাপ্ত অক্সিজেন সরবরাহ নিশ্চিত করতে প্রধানমন্ত্রী পরিস্থিতির পর্যালোচনা করেছেন
নতুন দিল্লি, ১৬ এপ্রিল, ২০২১
প্রধানমন্ত্রী শ্রী নরেন্দ্র মোদি চিকিৎসার জন্য অক্সিজেন সরবরাহ পর্যাপ্ত রয়েছে কিনা তা জানতে পর্যালোচনা বৈঠক করেছেন। স্বাস্থ্য মন্ত্রক ছাড়াও ডিপার্টমেন্ট ফর প্রমোশন অফ ইন্ডাস্ট্রি অ্যান্ড ইন্টার্নাল ট্রেড, ইস্পাত, সড়ক পরিবহন প্রকৃতি মন্ত্রকের কাছ থেকে তথ্য গ্রহণ করেছেন। প্রধানমন্ত্রী জোর দিয়েছেন যে, মন্ত্রক এবং রাজ্য সরকারের মধ্যে সমন্বয় সাধন করা জরুরি।
প্রধানমন্ত্রী ১২ টি অতি করোনা প্রবন রাজ্যের অক্সিজেন সরবরাহের বর্তমান এবং আগামী ১৫ দিনের পরিস্থিতি সম্পর্কেও বিস্তারিতভাবে জেনেছেন। এই ১২ টি রাজ্যের মধ্যে রয়েছে, মহারাষ্ট্র, মধ্যপ্রদেশ, গুজরাট, উত্তরপ্রদেশ, দিল্লি, ছত্রিশগড়, কর্ণাটক, কেরালা, তামিলনাড়ু, পাঞ্জাব, হরিয়ানা এবং রাজস্থান। এইসব রাজ্যগুলি থেকে জেলা পর্যায় পর্যন্ত পরিস্থিতি প্রধানমন্ত্রীর কাছে বিস্তারিত ভাবে জানানো হয়েছে।
প্রধানমন্ত্রীকে জানানো হয়েছে যে, এই ১২ টি রাজ্যে ২০,২৫ এবং ৩০ এপ্রিল পর্যন্ত চাহিদা পূরণের জন্য ৪,৮৮০, ৫,৬১৯ এবং ৬,৫৯৩ মেট্রিক টন অক্সিজেন সরবরাহের ব্যবস্থা রয়েছে।
ভারতে ক্রমবর্ধমান অক্সিজেনের চাহিদা মেটাতে উৎপাদন সম্পর্কেও প্রধানমন্ত্রীকে অবগত করা হয়েছে। এটাও বলা হয়েছে যে, ইস্পাত কারখানাগুলিতে মজুত রাখা অক্সিজেনও প্রয়োজনে চিকিৎসা ক্ষেত্রে ব্যবহার করা যেতে পারে।
প্রধানমন্ত্রী সারাদেশ জুড়ে অক্সিজেনবাহী ট্যাংকার যাতে সহজে চলাচল করতে পারে সে ব্যবস্থা গ্রহণের নির্দেশ দিয়েছেন। ভারত সরকার প্রতিটি রাজ্যে অক্সিজেনবাহী যান যাতে সহজে চলাচল করতে পারে সে উদ্যোগ গ্রহণ করেছে। পর্যাপ্ত পরিমাণে অক্সিজেন সরবরাহ বজায় রাখতে প্রয়োজনে ট্রাকচালকদের শিফ্ট অনুযায়ী কাজ করার পরামর্শ দেওয়া হয়েছে। অক্সিজেনবাহী ট্যাঙ্কারের চাহিদা মেটাতে প্রয়োজনে নাইট্রোজেন এবং আর্গন বাহী ট্যাংকার গুলিকে কাজে লাগানোর কথা বলা হয়েছে।
বিভিন্ন দপ্তরের কর্মকর্তারা চিকিৎসার প্রয়োজনে অক্সিজেন আমদানির জন্য যে প্রচেষ্টা চালানো হচ্ছে সে বিষয়ে প্রধানমন্ত্রী কে অবহিত করেন।
CG/ SB
(
প্রধানমন্ত্রীরদপ্তর
পার্সি নববর্ষে প্রধানমন্ত্রীর শুভেচ্ছা
নয়াদিল্লি, ১৬ আগস্ট, ২০২২
পার্সি নববর্ষ উপলক্ষে প্রধানমন্ত্রী শ্রী নরেন্দ্র মোদী জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন;
“পার্সি নববর্ষের শুভেচ্ছা। আগামী বছর আনন্দ, সমৃদ্ধি এবং সুস্বাস্থ্যে ভরপুর হয়ে উঠুক। নভরোজ মুবারক!”
PG/AB/NS
(
স্বরাষ্ট্র মন্ত্রক
পরিযায়ী শ্রমিকদের যাতায়াতের সুবিধার্থে জাতীয় বিপর্যয় মোকাবিলা বাহিনী একটি কেন্দ্রীয় অনলাইন তথ্য ভান্ডার -‘জাতীয় পরিযায়ী তথ্য ব্যবস্থাপনা’ তৈরি করেছে
নতুন দিল্লি, ১৭ই মে, ২০২০
ভারত সরকার ভিন রাজ্যে আটকে থাকা পরিযায়ী শ্রমিকরা যাতে সহজেই ঘরে ফিরতে পারেন তার জন্য বাস এবং 'বিশেষ শ্রমিক ট্রেনে'র মাধ্যমে যাতায়াতের অনুমতি দিয়েছে।
এই পরিযায়ী শ্রমিকদের যাতায়াত সংক্রান্ত তথ্য সংগ্রহ করে রাখা এবং তাদের ঘরে ফেরার সুবিধার্থে জাতীয় বিপর্যয় মোকাবিলা বাহিনী- ‘জাতীয় পরিযায়ী তথ্য ব্যবস্থাপনা’শীর্ষক একটি অনলাইন ড্যাশবোর্ড তৈরি করেছে। এই অনলাইন পোর্টালটি হল পরিযায়ী শ্রমিকদের একটি তথ্য ভান্ডার। এর ফলে দ্রুত আন্তঃদেশীয় যোগাযোগ/সমন্বয় গড়ে তুলে পরিযায়ী শ্রমিকদের ঘরে ফেরা সহজ হবে। এমনকি পরিযায়ী শ্রমিকদের সঙ্গে যোগাযোগ রক্ষা করা সম্ভব হবে এবং কোভিড-১৯ প্রতিরোধ সংক্রান্ত কর্মকান্ডে তাদের সাহায্যও করা যাবে। ইতিমধ্যেই যে রাজ্যগুলি পরিযায়ী শ্রমিকদের নাম, বয়স, মোবাইল নম্বর, কোন রাজ্য বা জেলা থেকে এসেছেন এবং কোন রাজ্য/জেলায় যেতে চান, ভ্রমণের তারিখ-এর মতো গুরুত্বপূর্ণ বিষয় সংগ্রহ করেছে, তা অনলাইনে আপলোড করতে হবে। এরফলে রাজ্যগুলি থেকে কত লোক অন্য রাজ্য যাচ্ছে এবং গন্তব্যস্হলে পৌঁছাচ্ছে, সে সম্পর্কে ধারণা তৈরি হবে। এই ব্যক্তিদের মোবাইল নম্বর কাজে লাগিয়ে তাদের সঙ্গে যোগাযোগ রক্ষা করা এবং কোভিড-১৯ চলাকালী যাতায়াতের ওপর পর্যবেক্ষণ করা যাবে।
আরো বিস্তারিত জানতে -
https://static.pib.gov.in/WriteReadData/userfiles/MHA%20DO%20Lr.%20Dt.%2016.5.2020%20to%20Chief%20Secretaries%20regarding%20online%20National%20Migrant%20Information%20System%20Dashbord.pdf এই ওয়েব সাইটি দেখুন।
(CG/SS/NS
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে কেন্দ্রীয় সরকারের পক্ষ থেকে ৩২.১৩ কোটি টিকার ডোজ দেওয়া হয়েছে
রাজ্য/কেন্দ্রশাসিত অঞ্চলগুলির কাছে টিকাকরণের জন্য ৭৩ লক্ষেরও বেশি ডোজ রয়েছে
নয়াদিল্লি, ৩০ জুন, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি বাড়াতে অঙ্গীকারবদ্ধ। সর্বজনীন কোভিড-১৯ টিকাকরণ অভিযানের নতুন পর্যায় গত ২১ জুন থেকে শুরু হয়েছে। রাজ্য/কেন্দ্রশাসিত অঞ্চলগুলিকে পর্যাপ্ত পরিমাণে টিকার ডোজের যোগান দিয়ে এবং টিকা সরবরাহ-শৃঙ্খল আরও মসৃণ করে সারা দেশে টিকাকরণের পরিধি বাড়ানো হয়েছে।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিকে বিনামূল্যে টিকা সরবরাহ করে আসছে। সর্বজনীন কোভিড-১৯ টিকাকরণ কর্মসূচির নতুন পর্যায়ে কেন্দ্রীয় সরকার দেশে টিকা উৎপাদক সংস্থাগুলির কাছ থেকে মোট উৎপাদনের ৭৫ শতাংশ টিকা সংগ্রহ করে তা রাজ্য/কেন্দ্রশাসিত অঞ্চলগুলিকে বিনামূল্যে সরবরাহ করছে।
এখনও পর্যন্ত রাজ্য/কেন্দ্রশাসিত অঞ্চলগুলিকে কেন্দ্রীয় সরকারের পক্ষ থেকে ৩২ কোটি ১৩ লক্ষ ৭৫ হাজার ৮২০টি টিকার ডোজ সরবরাহ করেছে। আজ সকাল ৮টা পর্যন্ত প্রাপ্ত তথ্য অনুযায়ী অপচয় হওয়া টিকা সহ মোট ৩১ কোটি ৪০ লক্ষ ৭৫ হাজার ৬৫৪টি টিকার ডোজ ব্যবহার করা হয়েছে। এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ৭৩ লক্ষ ১৬৬টি ডোজ রয়েছে। এছাড়াও, আগামী তিন দিনে রাজ্য/কেন্দ্রশাসিত অঞ্চলগুলিকে আরও ২৪ লক্ষ ৬৫ হাজার ৯৮০টি টিকার ডোজ সরবরাহ করা হবে।
CG/BD/SB
(Visitor Counter : 172
প্রধানমন্ত্রীরদপ্তর
প্রধানমন্ত্রীর জন্মদিন উপলক্ষে স্বেচ্ছাসেবীদের তৈরি একটি ভিডিওর ভূয়সী প্রশংসা করলেন প্রধানমন্ত্রী
প্রধানমন্ত্রীর কর্তব্যনিষ্ঠাকে সম্মান জানানো হয়েছে এই ভিডিওটিতে
নয়াদিল্লি, ২৯ সেপ্টেম্বর, ২০২২
প্রধানমন্ত্রীর জন্মদিনকে উপলক্ষ করে স্বেচ্ছাসেবীদের পক্ষ থেকে যে ভিডিওটি তৈরি করা হয়েছে তা সকলের সামনে তুলে ধরেছেন প্রধানমন্ত্রী শ্রী নরেন্দ্র মোদী। ভিডিওটিতে ‘কর্তব্য’-এর এক প্রতীক রূপে প্রতিভাত হয়েছেন প্রধানমন্ত্রী। এই প্রসঙ্গে এক ট্যুইট বার্তায় শ্রী মোদী বলেছেন;
“সৃজনশীলতার জন্য একশোয় একশো! ‘চিতা’ থেকে শুরু করে ‘স্বচ্ছতা’ সবকিছুই আপনারা তুলে ধরেছেন।”
উল্লেখ্য, প্রধানমন্ত্রীর জন্মদিনকে উপলক্ষ করে এবার দেশে ‘সেবা পক্ষ’ উদযাপনের আয়োজন করা হয়।
PG/SKD/NS
(
প্রধানমন্ত্রীরদপ্তর
লাওসের প্রধানমন্ত্রী ড. থোঙ্গলৌন সিসৌলিথের সঙ্গে প্রধানমন্ত্রী শ্রী নরেন্দ্র মোদীর টেলিফোনে কথা
নতুন দিল্লি, ১২ জুন, ২০২০
প্রধানমন্ত্রী শ্রী নরেন্দ্র মোদী আজ টেলিফোনে লাওসের প্রধানমন্ত্রী ড. থোঙ্গলৌন সিসৌলিথের সঙ্গে টেলিফোনে কথা বলেন।
দুই নেতা, বিশ্বজুড়ে কোভিড – ১৯ মহামারির ফলে স্বাস্থ্য ও আর্থিক ক্ষেত্রে উদ্ভুত সঙ্কট নিয়ে আলোচনা করেন। লাওসে এই মহামারির সংক্রমণ আটকাতে সে দেশের সরকারের উদ্যোগের বিষয়ে শ্রী মোদী প্রশংসা করেন।
কোভিড – ১৯ পরবর্তী সময়ে আন্তর্জাতিক সহযোগিতা এবং দুই দেশের মধ্যে গৃহীত পদক্ষেপ ও অভিজ্ঞতাগুলি ভাগ করে নেবার বিষয়ে উভয় নেতা সম্মত হন।
লাওসের সঙ্গে ভারতের ঐতিহাসিক ও সাংস্কৃতিক যোগাযোগের কথা উল্লেখ করে প্রধানমন্ত্রী ভাট ফৌ-এ বিশ্ব ঐতিহ্যশালী অঞ্চলটির সংস্কারের কাজে সন্তোষ প্রকাশ করেন। লাওসের বিভিন্ন উন্নয়নমূলক প্রকল্প, ক্ষমতা বৃদ্ধি ও বৃত্তির বিষয়ে ভারতের সাহায্যের জন্য ড. সিসৌলিথ, প্রধানমন্ত্রীকে ধন্যবাদ জানান।
ভারতের অন্যতম প্রসারিত প্রতিবেশী লাওসের উন্নয়নমূলক কর্মকান্ডে অংশীদার হওয়ার জন্য শ্রী মোদী ভারতের অঙ্গীকার পুর্নব্যক্ত করেন।
(CG/CB/SFS
প্রতিরক্ষামন্ত্রক
নোভেল করোনা ভাইরাসের ধ্বংস করতে মাইক্রোওয়েভের সাহায্যে জীবাণুমুক্ত করার প্রক্রিয়া উদ্ভাবন
নতুনদিল্লি, ৩০ এপ্রিল, ২০২০
প্রতিরক্ষা গবেষণা ও উন্নয়ন সংস্থা -র সাহায্যপ্রাপ্ত পুনের ডিফেন্স ইন্সটিটিউট অফ অ্যাডভান্সড টেকনোলজি ডিমড ইউনিভার্সিটি মাইক্রোওয়েভের সাহায্যে জীবাণুমুক্ত করার ‘অতুল্য’ নামের একটি যন্ত্র উদ্ভাবন করেছে। এর সাহায্যে কোভিড-১৯ ভাইরাসকে ধ্বংস করা যাবে। এই ভাইরাস ৫৬থেকে ৬০ ডিগ্রি সেলসিয়াস তাপমাত্রায় ধ্বংস হয়ে যাচ্ছে।
‘অতুল্য’-র দাম কম। এটি যে কোন জায়গায় নিয়ে যাওয়া যায়। আবার নির্দিষ্ট একটি জায়গায় রেখেও কাজ করা যায়। এর মধ্যে ধাতুবিহীন জিনিস-ই জীবানুমুক্ত করা সম্ভব, তবে তার ওজন সর্বোচ্চ ৩ কেজি হতে হবে। যে জিনিসটিকে এর মধ্যে ঢোকান হবে তার আকার অনুযায়ী ৩০ সেকেন্ড থেকে এক মিনিটের মধ্যে এটি জীবাণুমুক্ত করা সম্ভব।
(CG/CB
আদিবাসীবিষয়কমন্ত্রক
ট্রাইফেড, উপজাতি বিষয়ক মন্ত্রক এবং বিদেশ মন্ত্রক যৌথভাবে দিল্লী হাটে উপজাতি ভারত আদি মহোৎসবে কূটনীতিক দিবস আয়োজন করেছে
নয়াদিল্লী, ১৩ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদীর ভোকাল ফল লোকাল এবং আত্মনির্ভর ভারত গঠনের স্বপ্নকে সদার্থক করে তুলতে ও দেশের সমৃ্দ্ধশালী ঐতিহ্যকে আন্তর্জাতিক স্তরে দর্শকদের কাছে তুলে ধরতে বিদেশ মন্ত্রক ও উপজাতি বিষয়ক মন্ত্রকের সহযোগিতায় ট্রাইফেড দিল্লী হাটে উপজাতি বিষয়ক আদি মহোৎসবে ‘কূটনীতিক দিবস’ অনুষ্ঠানের আয়োজন করেছে। এই অনুষ্ঠানে ভারতের ৩০টিরও বেশি বৈদেশিক মিশন থেকে ১২০ জনেরও বেশি কূটনীতিবীদ যোগ দেন। এছাড়াও বিদেশ মন্ত্রকের শীর্ষ আধিকারিকরাও এই অনুষ্ঠানে উপস্থিত ছিলেন। পাশাপাশি ইউনাইটেড নেশন হাই কমিশনার ফর রিফিউজিস  এবং ইউনাইটেড নেশন ডেভেলপমেন্ট প্রোগ্রাম এর মতো আন্তর্জাতিক সংগঠনের প্রতিনিধিরাও আদি মহোৎসব অনুষ্ঠানে যোগ দেন।
এই আদি মহোৎসব দেশের বিভিন্ন প্রান্ত থেকে উপজাতি শিল্পীরা তাঁদের শিল্প নৈপুণ্যের সম্ভার নিয়ে হাজির হয়েছেন। এখানে ২০০টিরও বেশি স্টল রয়েছে। এই স্টলের মাধ্যমে তাঁরা বিভিন্ন ঐতিহ্যশালী অলঙ্কার থেকে শুরু করে চিত্রকলা, খেলনা সহ নানান সামগ্রী তুলে ধরেছেন। এই অনুষ্ঠানে আগত অতিথিরা এই সবকিছুই পরিদর্শন করেন।
ট্রাইফেডের কার্যনির্বাহী অধিকর্তা শ্রী প্রবীর কৃষ্ণ জানান, এই আদি মহোৎসব এমন এক জায়গা যেখানে যেকেউ উপজাতি হস্তশিল্পকলা কিনতে পারবেন এবং উপজাতিদের তৈরি খাবারের স্বাদ গ্রহণ করতে পারবেন। পাশাপাশি সাংস্কৃতিক অনুষ্ঠানের মাধ্যমে আনন্দ উপভোগ করতে পারবেন। মূলত উপজাতি কারিগর এবং বনাঞ্চলে বসবাসকারী ব্যক্তিদের সমাজের মূল স্রোতে ফিরিয়ে আনতে ও তাঁদেরকে ব্যবসায়িক সুযোগ-সুবিধা প্রদানের উদ্দেশ্যে এই উদ্যোগ নেওয়া হয়েছে বলে তিনি জানান।
উল্লেখ্য, আগামী ১৫ই ফেব্রুয়ারি পর্যন্ত নতুন দিল্লীতে চলবে এই দিল্লী হাট। প্রতিদিনই সকাল ১১টা থেকে রাত ৯টা পর্যন্ত এটি খোলা থাকবে। ভোকাল ফর লোকাল আন্দোলন #উপজাতি পণ্য ক্রয়ের বিষয়ে সাধারণ মানুষের মধ্যে জন সচেতনতা গড়ে তুলতে মন্ত্রকের পক্ষ থেকে এই আদি মহোৎসব পরিদর্শনের আহ্বান জানান হয়েছে।